[pic] | EUROPOS BENDRIJŲ KOMISIJA | Briuselis, 18.10.2006 KOM(2006) 599 galutinis 2006/0199 (COD) Pasiūlymas EUROPOS PARLAMENTO IR TARYBOS SPRENDIMAS dėl Europos statistikos valdymo patariamosios tarybos įsteigimo (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Reaguodama į 2004 m. birželio 2 d. ir 2005 m. vasario 17 d. Tarybos raginimus stiprinti statistikos valdymą, siekiant užtikrinti nacionalinių statistikos institucijų ir Eurostato nepriklausomumą, vientisumą ir atskaitomybę, Komisija parengė strategiją, apimančią priemones, skirtas statistinių duomenų kokybei gerinti taikant perviršinio deficito procedūrą ir Eurostato veiklos pajėgumui stiprinti. Trečioji veiksmų kryptis – 2005 m. gegužės Komisija 25 d. priėmė komunikatą ir rekomendaciją dėl nacionalinių ir Bendrijos statistikos institucijų nepriklausomumo, vientisumo ir atskaitomybės, kuriame paskelbtas nacionalinių statistikos institucijų ir Eurostato parengtas Europos statistikos praktikos kodeksas, kuriam Statistikos programų komitetas pritarė kaip savireguliacijos priemonei. Siekdama suderinti šį požiūrį į savireguliaciją su įsipareigojimais dėl atskaitomybės, Komisija tame pačiame komunikate ir rekomendacijoje pareiškė ketinimą sukurti ataskaitų teikimo sistemą, skirtą stebėti, kaip Europos statistikos sistemoje laikomasi Kodekso[1]; į sistemą galėtų būti įtrauktas išorinis patariamasis organas, aktyviai stebėsiantis Kodekso įgyvendinimą, o kartu gerinsiantis nepriklausomumą, vientisumą ir atskaitomybę. ECOFIN Taryba 2005 m. lapkričio 8 d. išvadose pabrėžė, kad sukurti tokį organą būtų labai naudinga, nes jis „...padidintų Eurostato, o nuodugniai vertinant Europos statistikos praktikos kodekso įgyvendinimą – ir visos Europos statistikos sistemos nepriklausomumą, vientisumą ir atskaitomybę” ir pateikė gairių dėl tokio organo sudėties ir uždavinių. Kartu buvo pabrėžta būtinybė sukurti naują atskirą organą, o ne performuoti šiuo metu reformuojamą Europos ekonomikos ir socialinės statistinės informacijos patariamąjį komitetą. Europos Parlamento ir Tarybos pasiūlymas dėl sprendimo įsteigti Europos statistikos valdymo patariamąją tarybą atitinka anksčiau išdėstytus argumentus, taigi papildo Europos statistikos valdymo struktūrą. | 139 | Pasiūlymo srityje taikomos nuostatos Pasiūlymo srityje nėra galiojančių nuostatų. | 141 | Derėjimas su kitomis Sąjungos politikos sritimis ir tikslais Netaikytina. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 211 | Konsultacijų metodai, pagrindiniai tiriamieji sektoriai ir bendras respondentų apibūdinimas Pasiūlymas grindžiamas konsultacijomis su Statistikos programų komitetu ir Ekonomikos ir finansų komitetu. | 212 | Atsakymų santrauka ir kaip į juos buvo atsižvelgta Viena pagrindinių konsultacijų išvadų – būtina steigti patariamąją tarybą, garantuojant jos nepriklausomumą ir laikantis 2005 m. lapkričio 8 d. ECOFIN išvadų. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Apsvarstyta alternatyvi galimybė suteikti Europos ekonomikos ir socialinės statistinės informacijos patariamajam komitetui įgaliojimus, atitinkančius patariamosios tarybos užduotis, tačiau tai pareikalautų esminių minėto komiteto reformų, ypač sumažinant jo narių skaičių, kad po plėtros nebūtų apsunkinamas komiteto darbas. | TEISINIAI PASIūLYMO ASPEKTAI | 305 | Siūlomų veiksmų santrauka Pasiūlymo tikslas – įsteigti Europos statistikos valdymo patariamąją tarybą, kuri pagerintų Europos statistikos patikimumą, patartų Komisijai ir teiktų ataskaitas apie Eurostato vykdomą Europos statistikos praktikos kodekso įgyvendinimą. | 310 | Teisinis pagrindas Sutarties 285 straipsnyje nustatoma teisinė bazė Europos Parlamentui ir Tarybai priimti priemones Bendrijos veiklos rezultatams apibūdinti reikalingai statistinei informacijai rengti. Europos statistikos valdymo patariamoji taryba turi būti sudaryta iš aukštas pareigas užimančių asmenų, skiriamų Komisijos po konsultacijų su Europos Parlamentu ir Taryba; šie asmenys turi sugebėti iš šalies pažvelgti į Europos statistikos sistemą. Siekiant sustiprinti patariamosios tarybos nepriklausomumą ir parodyti įstatymų leidėjo sutikimą, teisinis dokumentas, įsteigsiantis Europos statistikos valdymo patariamąją tarybą, bus Europos Parlamento ir Tarybos sprendimas. | Proporcingumo principas | 331 | Pasiūlymas atitinka proporcingumo principą, nes apima Komisijos veiklą, susijusią su Europos statistika ir visos Europos statistikos sistemos darbu. Patariamosios tarybos kompetencija neapims atskirų valstybių veiklos ar jų nacionalinių institucijų. Siūlomų patariamosios tarybos uždavinių ir veiklos pagrindinis tikslas – pagerinti Eurostato ir Europos statistikos sistemos nepriklausomumą, vientisumą ir atskaitomybę, taip stiprinant ir vartotojų pasitikėjimą Europos statistika. | 332 | Laikantis Tarybos išvadų, siūloma patariamoji taryba bus labai maža ir pirmenybę teiks narių kompetencijai statistikos srityje. Trečiajame straipsnyje nustatoma, kad Komisija po konsultacijų su Europos Parlamentu ir Taryba skirs penkis patariamosios tarybos narius, tarp jų ir pirmininką. Komisijai bus atstovaujama stebėtojos teisėmis. | Priemonių pasirinkimas | 341 | Siūlomos priemonės: | 342 | Kitos priemonės nėra laikomos tinkamomis dėl toliau nurodytos (–ų) priežasties (–čių). 2005 m. liepos 27 d. Komisijos tarnybų darbo dokumente (C(2005)2817) „Komisijos ekspertų grupių sandara: horizontaliosios taisyklės ir viešasis registras” Komisija nustatė, kad institucijos požiūriu yra svarbu, jog ekspertų grupės, t.y. grupės, sudarytos iš nacionalinių ir (arba) privataus sektoriaus ekspertų, padedančių Komisijai įgyvendinti jos iniciatyvos įgaliojimus bei stebėsenos ir koordinavimo uždavinius su valstybėmis narėmis, turi būti steigiamos Komisijos sprendimu. Tačiau, esant tokiai situacijai, Komisija visgi turėjo atsižvelgti į būtinybę įsteigti tokią patariamąją tarybą, kuri atitiktų pagrindinį savo tikslą, tai yra skatintų Eurostato ir Europos statistikos sistemos nepriklausomumą, vientisumą ir atskaitomybę, taip stiprinant vartotojų pasitikėjimą Europos statistika. Todėl, atsižvelgiant į pasiūlymo tikslus ir turinį, bendras Europos Parlamento ir Tarybos sprendimas yra tinkamiausia teisinė priemonė. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | PAPILDOMA INFORMACIJA | 560 | Europos ekonominė erdvė Siūlomas teisės aktas yra susijęs su EEE, todėl jis turėtų būti taikomas visoje EEE. | 1. 2006/0199 (COD) Pasiūlymas EUROPOS PARLAMENTO IR TARYBOS SPRENDIMAS dėl Europos statistikos valdymo patariamosios tarybos įsteigimo (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį ir ypač į jos 285 straipsnį, atsižvelgdami į Komisijos pasiūlymą[2], laikydamiesi Sutarties 251 straipsnyje nustatytos tvarkos[3], kadangi: (1) Poreikis nustatyti bendrus Europos standartus dėl nacionalinių statistikos institucijų nepriklausomumo, vientisumo ir atskaitomybės paskatino Statistikos programų komitetą 2005 m. vasario 24 d. vienbalsiai priimti Europos statistikos praktikos kodeksą[4]. (2) Pirmiau minėto praktikos kodekso du pagrindiniai tikslai yra, visų pirma, padidinti pasitikėjimą statistikos institucijomis, pateikiant tam tikras institucines ir organizacines priemones ir, antra, gerinant jų rengiamos statistikos kokybę. (3) 2005 m. gegužės 25 d. Komisijos komunikate Europos Parlamentui ir Tarybai dėl nacionalinių ir Bendrijos statistikos institucijų nepriklausomumo, vientisumo ir atskaitomybės Komisija pripažino, kad būtų naudinga įsteigti išorinį patariamąjį organą, kuris aktyviai stebėtų, kaip Statistikos praktikos kodeksas įgyvendinamas Europos statistikos sistemoje. Tą pačią dieną pateiktoje rekomendacijoje Komisija pranešė svarstysianti pasiūlymą įsteigti tokį išorinį organą. (4) 2005 m. lapkričio 8 d. Taryba savo išvadose pareiškė, kad naujas aukšto lygio patariamasis organas sustiprintų Komisijos (Eurostato), o nuodugniai vertinant Europos statistikos praktikos kodekso įgyvendinimą – ir visos Europos statistikos sistemos nepriklausomumą, vientisumą ir atskaitomybę ir rekomendavo, kad naujasis organas turėtų būti sudarytas iš nedidelės asmenų, skiriamų pagal kompetencijos lygį, grupės. (5) Todėl turėtų būti įsteigta patariamoji taryba ir nustatyti jos uždaviniai bei struktūra. NUSPRENDĖ: 1 straipsnis Patariamoji taryba Įsteigiama patariamoji taryba „Europos statistikos valdymo patariamoji taryba“ (toliau - patariamoji taryba). 2 straipsnis Uždaviniai 1. Patariamosios tarybos uždaviniai yra: - stiprinti pasitikėjimą Europos statistika; - kiekvienais metais teikti ataskaitą Komisijai, kaip Komisija (Eurostatas) įgyvendina Europos statistikos praktikos kodeksą; Komisija perduoda ataskaitą Europos Parlamentui ir Tarybai. - patarti Komisijai dėl tinkamų priemonių, kaip palengvinti Europos statistikos praktikos kodekso (toliau - praktikos kodeksas) įgyvendinimą Europos statistikos sistemoje, siekiant pagerinti statistikos valdymą; - patarti Komisijai dėl darbų, vykdomų siekiant pripažįstamos kokybės ir platinant praktikos kodeksą tarp naudotojų ir duomenų teikėjų - patarti Komisijai dėl praktikos kodekso bei bendrųjų taisyklių ir principų, taikomų visoje Europos statistikos sistemoje, atnaujinimo. 2. Komisija gali konsultuotis su patariamąja taryba klausimais, susijusiais su naudotojų pasitikėjimu Europos statistika. 3 straipsnis Patariamosios tarybos sudėtis 1. Patariamąją tarybą sudaro penki nariai, įskaitant pirmininką. Komisijai (Eurostatui) atstovaujama stebėtojos teisėmis. 2. Patariamosios tarybos nariai renkami iš kompetentingiausių statistikos srities ekspertų ir asmeniškai vykdo savo pareigas. 3. Patariamosios tarybos narius ir pirmininką skiria Komisija, pasikonsultavusi su Europos Parlamentu ir Taryba, trejų metų laikotarpiui. Patariamoji taryba gali išrinkti ne daugiau kaip du narius, kurie gali būti skiriami ne daugiau kaip vienai pakartotinei trejų metų kadencijai. 4. Jeigu patariamosios tarybos narys atsistatydina nesibaigus trejų metų kadencijai, likusiai kadencijos daliai skiriamas naujas narys laikantis šio straipsnio nuostatų. 4 straipsnis Procedūros 1. Patariamoji taryba priima savo darbo tvarkos taisykles, kurios skelbiamos viešai. 2. Patariamosios tarybos parengta metinė ataskaita, nurodyta 2 straipsnyje, skelbiama viešai. Be to, patariamoji taryba gali priimti sprendimą skelbti internete bet kokią išvadą, dalį išvados ar darbinį dokumentą. 3. Patariamosios tarybos nariams draudžiama atskleisti informaciją, su kuria susipažino darbo patariamojoje taryboje metu, jeigu Komisija informuoja, kad pateikiama informacija, prašoma pateikti nuomonė arba iškeltas klausimas yra konfidencialūs. 4. Patariamajai tarybai padeda sekretoriatas, kurį skiria Komisija. Sekretorių skiria Komisija, pasikonsultavusi su Komitetu. Sekretorius dirba pagal patariamosios tarybos nurodymus. 5. Patariamosios tarybos išlaidos įtraukiamos į Komisijos biudžetą. 5 straipsnis Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje dienos. Priimta Briuselyje, Europos Parlamento vardu Tarybos vardu Pirmininkas Pirmininkas [1] t.y. partnerystė, apimanti Europos Bendrijų statistikos tarnybą (Eurostatą), nacionalines statistikos institucijas ir kitas nacionalines statistikos įstaigas, atsakingas kiekvienoje valstybėje narėje už Europos statistikos rengimą ir platinimą [2] OL C […], […], p. […]. [3] OL C […], […], p. […]. [4] Priimta Statistikos programų komiteto 2005 m. vasario 24 d. ir paskelbta 2005 m. gegužės 25 d. Komisijos Rekomendacijoje dėl nacionalinių ir Bendrijos statistikos institucijų nepriklausomumo, vientisumo ir atskaitomybės (COM(2005) 217 galutinė versija 1)